./data/stoa0275/stoa024/stoa0275.stoa024.opp-lat1.xml
Tertullian
Ea est enim materia sapientiae saecularis, temerariainterpres divinae naturae et dispositionis  Ipsae denique haeresesa philosophia subornantur  Inde aeones, et formae nescio quaeinfinitae, et trinitas hominis apud Valentinum; Platonicus fuerat:inde Marcionis deus melior de tranquillitate; a Stoicis venerat:et ut anima interire dicatur, ab Epicureis observatur: et utcarnis restitutio negetur, de una omnium philosophorum scholasumitur: et ubi materia cum deo aequatur, Zenonis disciplinaest: et ubi aliquid de igneo deo allegatur, Heracletus intervenit Eadem materia apud haereticos et philosophos volutatur,idem retractatus implicantur: unde malum, et quare? etunde homo, et quomodo? et, quod proxime Valentinus proposuit,unde deus? scilicet de enthymesi et ectromate  MiserumAristotelem! qui illis dialecticam instituit, artificem struendi etdestruendi, versipellem in sententiis, coactam in coniecturis, duramin argumentis, operariam contentionum, molestam etiam sibi ipsi,omnia retractantem, ne quid omnino tractaverit  Hinc illae fabulae et genealogiae interminabiles, et quaestiones infructuosae, et sermones serpentes velut cancer, a quibus nos apostolus refrenansnominatim philosophiam contestatur caveri oportere, scribensad Colossenses, Videte, ne qui sit circumveniens vos per philosophiam et inanem seductionem, secundum traditionemhominum, praeter providentiam spiritus sancti  Fuerat Athenis, etistam sapientiam humanam, affectatricem et interpolatricem veritatis,de congressibus noverat, ipsam quoque in suas haeresesmultipartitam varietate sectarum invicem repugnantium  Quid ergoAthenis et Hierosolymis? quid academiae et ecclesiae? quid haereticiset Christianis? Nostra institutio de porticu Solomonis est, qui et ipse tradiderat dominum in simplicitate cordis esse quaerendum Viderint qui Stoicum et Platonicum et dialecticum Christianismumprotulerunt  Nobis curiositate opus non est post ChristumIesum, nec inquisitione post evangelium  Cum credimus,nihil desideramus ultra credere  Hoc enim prius credimus, nonesse quod ultra credere debeamus